ഗാന്ധി ജയന്തി വാരാഘോഷം നടത്തി തൊടുപുഴ:ജില്ലാ ഖാദി ഗ്രാമ വ്യവസായ ഓഫീസിന്റെ നേതൃത്വത്തില് ഗാന്ധിജയന്തി ദിനാഘോഷത്തിന്റെ ഭാഗമായി തൊടുപുഴ പൂമംഗലം ബില്ഡിംഗില് പ്രവര്ത്തിക്കുന്ന ഖാദിഗ്രാമ സൗഭാഗ്യ സെന്ററില് ഗാന്ധിജയന്തി വാരാഘോഷം സംഘടിപ്പിച്ചു. ഗാന്ധി സ്മരണയും പുഷ്പാര്ച്ചനയും നടത്തി.വാര്ഡ് കൗണ്സിലര് പി.ജി.രാജശേഖരന് ഉദ്ഘാടനം ചെയ്തു.പ്രൊജക്ട് ഓഫീസര് പി.കെ.രാഘവന്, ജൂനിയര് സൂപ്രണ്ട് മേരിലിന്റ എന്നിവര് സംസാരിച്ചു. ഒക്ടോബര് 16 വരെ നടക്കുന്ന ഗാന്ധിജയന്തി മേളയില് ഗുണമേന്മയുള്ള ഖാദി കോട്ടണ് ഷര്ട്ടുകള്, മുണ്ടുകള്, ഖാദി സില്ക്ക് സാരികള്,നാടന്പഞ്ഞി കിടക്കകള്, തലയിണകള്, ഗ്രാമീണ ഉല്പ്പന്നങ്ങളായ തേന്, സോപ്പ്, നല്ലെണ്ണ എന്നിവയും ലഭിക്കും.ഖാദി തുണിത്തരങ്ങള്ക്ക് 30 ശതമാനം വരെ ഗവ.റിബേറ്റും ലഭ്യമാണ്. സര്ക്കാര്, അര്ദ്ധ സര്ക്കാര്, പൊതുമേഖല സ്ഥാപനങ്ങളിലെ ജീവനക്കാര്ക്ക് വ്യവസ്ഥകള്ക്ക് വിധേയമായി ക്രെഡിറ്റ് സൗകര്യവും ഒരുക്കിയിട്ടുള്ളതായി പ്രൊജക്ട് ഓഫീസര് അറിയിച്ചു.